7.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΟΙΝΩΝΙΚΩΝ ΥΠΗΡΕΣΙΩΝ ΚΑΙ   ΝΑΥΤΙΛΙΑΣ ΜΕΤΑΦ.. Αριθ. Δ2/991/οίκ.4445  της 13 Απρ./5 Μαΐου 1973 (ΦΕΚ Β΄ 519)  Περί τροποποιήσεως της υπ’ αριθ. Δ2δ/5020/ 1966 κοινής αποφάσεως των Υπουργών Οικονομικών, Κοινωνικών Υπηρεσιών και Ναυτιλίας, Μεταφορών και Επικοινωνιών.  Έχοντες υπ’ όψει: α)Τον Νόμ. 4051/1960. β)Το Ν.Δ. 496/1970. γ)Την παρ. 2 άρθρ. 4 της Δ2δ/5020/1966. δ)Την ΓΝΟΣ/88/1970 κοινήν απόφασιν. ε)Την Δ2/11301/εγκ. 657/1970 εγκύκλιον Υπουργού Κοινωνικών Υπηρεσιών αποφασίζομεν. Τροποποιούντες την ύπερθεν (γ) σχετικήν ημετέραν καθορίζομεν όπως, του λοιπού εις την περιφέρειαν Νομού Αττικής, δια την καταβολήν ή διαχείρισιν των μεταβιβαζομένων πιστώσεων δια χρηματικά βοηθήματα προοριζόμενα δια την ενίσχυσιν των απροστατεύτων παίδων, ορίζονται υπόλογοι υπάλληλοι των Κοινωνικών Υπηρεσιών των οικείων Διαμερισμάτων της Νομαρχίας Αττικής, αντί των μέχρι τούδε υπαλλήλων της Γενικής Δ/νσεως Ταχυδρομικών Ταμιευτηρίων. Η παρούσα κοινοποιηθήτω προσηκόντως και δημοσιευθήτω δια της Εφημερίδος της Κυβερνήσεως.       Σελ. 170(γ) Τεύχος 534-Σελ. 132 35.Δ.η.7 Ενίσχυση απροστάτευτων παιδιών   683

[Source: greek_legal_code_raptarchis | Tokens: 1090]